ai4bharat/Pralekha huggingface dataset:
کابینہ
مرکزی کابینہ نے کولکاتا کے جوکا میں واقع نیشنل سینٹر فار ڈرنکنگ واٹر، سینی ٹیشن اینڈ کوالٹی کا نام بدل کر ’ڈاکٹر شیاما پرساد مکھرجی نیشنل انسٹی ٹیوشن آف واٹر اینڈ سینی ٹیشن ‘ کیے جانے کو بعد از افتتاح منظوری دی
عزت مآب وزیر اعظم جناب نریندر مودی کی صدارت میں مرکزی کابینہ نے کولکاتا کے جوکا میں واقع نیشنل سینٹر فار ڈرنکنگ واٹر، سینی ٹیشن اینڈ کوالٹی کا نام بدل کر ’ڈاکٹر شیاما پرساد مکھرجی نیشنل انسٹی ٹیوشن آف واٹر اینڈ سینی ٹیشن ‘ کیے جانے کو بعد از افتتاح منظوری دی ہے۔
اس ادارہ کو کولکاتا، مغربی بنگال کے جوکا، ڈائمنڈ ہاربر روڈ پر 8.72 ایکڑ اراضی پر قائم کیا گیا ہے۔ اس ادارہ کا تصور تربیتی پروگراموں کے ذریعے صحت عامہ کی انجینئرنگ، پینے کا پانی اور صفائی کے شعبہ میں ریاستوں/مرکز کے زیر انتظام علاقوں میں صلاحیتیں تیار کرنے والے ایک اہم ادارہ کے طور پر کیا گیا ہے۔ ان صلاحیتوں کا تصور نہ صرف سووچھ بھارت مشن اور جل جیون مشن کے نفاذ میں لگی صف اول کی افرادی قوت کے لیے کیا گیا ہے، بلکہ دیہی اور شہری دونوں سطحوں کے مقامی اداروں کے نمائندوں کے لیے بھی کیا گیا ہے۔ اسی کے مطابق ٹریننگ انفراسٹرکچر، آر اینڈ ڈی بلاک اور ایک رہائشی احاطہ سمیت مناسب بنیادی ڈھانچہ تیار کیا گیا ہے۔ اس ادارہ میں تربیت کی سہولت کے لیے واٹر سینی ٹیشن اور ہائی جین  ٹیکنالوجیوں کے عملی اور چھوٹے ماڈل بھی قائم کیے گئے ہیں۔
ڈاکٹر شیاما پرساد مکھرجی مغربی بنگال کے سب سے قابل سپوتوں میں سے ایک اور قومی اتحاد میں سر فہرست، صنعت کاری کے لیے حوصلہ کا باعث اور ایک مشہور دانشور اور ماہر تعلیم تھے۔ وہ کولکاتا یونیورسٹی کے سب سے کم عمر کے وائس چانسلر بھی تھے۔ ڈاکٹر شیاما پرساد مکھرجی کے نام پر اس ادارہ کا نام رکھا جانا تمام متعلقین کو حوصلہ فراہم کرے گا کہ وہ ڈاکٹر مکھرجی کی ایمانداری، اتحاد کی قدروں کو اپنائیں اور ادارہ کے کام کاج کو انجام دینے میں اخلاقیت کو اپناتے ہوئے انہیں حقیقی عزت بخشیں۔ دسمبر، 2022 میں وزیر اعظم کے ذریعے اس ادارہ کا افتتاح کیا گیا تھا۔
وزیراعظم کا دفتر
ترکیہ کے صدر جمہوریہ سے وزیر اعظم کی ملاقات
وزیر اعظم جناب نریندر مودی نے 10 ستمبر 2023 کو نئی دہلی میں جی-20 سربراہی اجلاس کے موقع پر ترکیہ کے صدر جمہوریہ عالی جناب رجب طیب اردگان کے ساتھ دو طرفہ میٹنگ کی۔
تجارت اور سرمایہ کاری، دفاع اور سلامتی، شہری ہوا بازی اور جہاز رانی جیسے شعبوں میں دو طرفہ تعاون کے امکانات پر بات چیت ہوئی۔
صدر اردگان نے وزیر اعظم کو ہندوستان کی جی-20 صدارت کے لیے مبارک باد دی۔ انہوں نے فروری 2023 میں ترکیہ میں آنے والے زلزلے کے بعد آپریشن دوست کے تحت فوری امداد کے لیے ہندوستان کا شکریہ بھی ادا کیا۔
صدر اردگان نے چندریان مشن کی کامیابی پر بھی وزیر اعظم کو مبارک باد دی اور آدتیہ مشن کے لیے نیک خواہشات کا اظہار کیا۔
وزیراعظم کا دفتر
وزیر اعظم نے رکن پارلیمنٹ رگھوناتھ موہپاترا کی رحلت پر رنج و غم کا اظہار کیا
وزیر اعظم جناب نریندر مودی نے رکن پارلیمنٹ جناب رگھوناتھ موہپاترا جی کی رحلت پر رنج و غم کا اظہار کیا ہے۔
ایک ٹوئیٹ میں، وزیر اعظم نے کہا، ’’رکن پارلیمنٹ جناب رگھوناتھ موہپاترا جی کی رحلت پر ازحد غمگین ہوں۔ انہوں نے آرٹ، فن تعمیر اور ثقافت کی دنیا میں غیر معمولی تعاون پیش کیا۔ روایتی دستکاری کو مقبول عام بنانے میں ان کے ذریعہ پیش کیے گئے تعاون کے لئے انہیں یاد کیا جائے گا۔ میرے افکار ان کے کنبے اور ان کے مداحین کے ساتھ ہیں۔ اوم شانتی ‘‘
سماجی انصاف اور تفویض اختیارات کی وزارت
گوالیار میں معذور افراد کے کھیل کود کے عالمی سطح کے مرکز کے لئے آج سنگِ بنیاد رکھا گیا
نئی دلّی ،26 ستمبر / سماجی انصاف اور تفویضِ اختیارات کی وزارت کے ڈی ای پی ڈبلیو ڈی کے ذریعے منعقدہ ایک تقریب میں آج مدھیہ پردیش کے گوالیار میں معذوروں کے کھیل کود کے لئے ایک مرکز کا سنگِ بنیاد رکھا گیا ۔ اس موقع پر زراعت اور کسانوں کی بہبود ، دیہی ترقی ، پنچایتی راج اور خوراک کی ڈبہ بندی کی صنعت کے مرکزی وزیر جناب نریندر سنگھ تومر ، گوالیار کے لوک سبھا کے رکن پارلیمنٹ جناب وویک نارائن شیج والکر ، باغبانی اور خوراک کی ڈبہ بندی کے ریاستی وزیر مملکت  جناب بھرت سنگھ کشواہا اور مدھیہ پردیش حکومت میں توانائی کے وزیر جناب پردیومن سنگھ تومر موجود تھے ۔
اس موقع پر اظہارِ خیال کرتے ہوئے جناب نریندر سنگھ تومر نے کہا کہ وہ مدھیہ پردیش میں دویانگ جَنوں کے لئے کھیل کود کی ایک عالمی درجے کی سہولت قائم کرنے کے لئے اقدامات کرنے پر سماجی انصاف اور تفویض اختیارات کے مرکزی وزیر تھاور چند گہلوت کے ممنون ہیں ، جس کے نتیجے میں گوالیار کے شہر میں ، اِس سہولت کے لئے سنگِ بنیاد رکھا گیا ہے ۔ سردست ملک میں معذور افراد کے کھیلوں کے لئے کوئی تربیتی سہولت موجود نہیں ہے ۔ مجوزہ مرکز معذوری سے متاثرہ افراد کو خصوصی تربیت فراہم کرے گا ۔ اس سینٹر کا قیام دویانگ جنوں میں اپنی اہمیت کا احساس پیدا کرے گا اور انہیں سماج سے جوڑنے میں مدد کرے گا ۔
مدھیہ پردیش کے گوالیار میں معذوری سے متعلق کھیل کود کے مرکز کے قیام کے لئے کابینہ نے 28 فروری ، 2019 ء کو منظوری دی تھی ۔ اس مرکز کے قیام پر تقریباً 170.99 کروڑ روپئے کی لاگت آئے گی ۔ یہ سینٹر سوسائٹی رجسٹریشن ایکٹ – 1860 کے تحت رجسٹرڈ ہوگا۔ مرکز کی مجموعی نگرانی کے لئے ایک گورننگ باڈی ڈی ای پی ڈبلیو ڈی کے سکریٹری کی سربراہی میں قائم کی گئی ہے ۔ پروجیکٹ کے نفاذ کی نگرانی کے لئے ڈی ای پی ڈبلیو ڈی کے سکریٹری کی صدارت میں پروجیکٹ مانیٹرنگ کمیٹی بھی تشکیل دی گئی ہے ۔
یہ مرکز معذوری سے متاثرہ کھلاڑیوں کو بین الاقوامی سطح پر مقابلہ آرائی کے لئے بین الاقوامی معیار کی سہولیات فراہم کرے گا تاکہ وہ ملک کے لئے تمغے جیت سکیں ۔ اس میں ایک آؤٹ ڈور ایتھلیٹک اسٹیڈیم ، انڈور اسپورٹس کمپلیکس ، بیسمنٹ میں پارکنگ کی سہولیات ، 2 سوئمنٹ پول کے ساتھ ایکویٹک سینٹر ، کلاس روم کے ساتھ ہائی پرفارمنس سینٹر ، طبی سہولیات ، اسپورٹس سائنس سینٹر ، کھلاڑیوں کے لئے ہاسٹل کی سہولیات ، لاکر ، کھانے اور تفریحی سہولیات سمیت امدادی سہولیات اور ایڈمنسٹریٹیو بلاک شامل ہے ۔
سینٹر میں تربیت ، سلیکشن ، اسپورٹس اکیڈمک اور ریسرچ ، میڈیکل امداد ، شائقین کے لئے گیلری اور قومی / بین الاقوامی مقابلوں کے لئے مناسب جگہ موجود ہو گی ۔ جن کھیلوں کے لئے تربیت کی نشاندہی کی گئی ہے ، اُن میں بیڈمنٹن ، باسکیٹ بال ، ٹیبل ٹینس ، والی بال ، جوڈو ، ٹیک وونڈو ، فینسنگ اور رگبی بوکیا ، گول بال ، فٹ بال ، پیرا ڈانس اسپورٹس ، پیرا پاور لفٹنگ ، ایتھلیٹکس ، تیر اندازی ، فٹ بال ، ٹینس اور تیراکی شامل ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5865
(Visitor Counter : 86
وزارت اطلاعات ونشریات
فلم اداکار سدیپ ،بھارت کے بین الاقوامی فلمی میلے  کی افتتاحی تقریب میں مہمان خصوصی ہوں گے
آئی ایف ایف آئی کا اس سال خود اپنا او ٹی ٹی پلیٹ فارم ہوگا
پنجی 15 جنوری ، 2021، بھارت کا 51واں بین الاقوامی فلمی میلہ  پہلی مرتبہ ہائیبرڈ طریقے پر منعقد کیا جارہا ہے اور اس کا خود اپنا او ٹی ٹی پلیٹ فارم ہوگا۔ کچھ پروگرام او ٹی ٹی پلیٹ فارم کے ذریعے دکھائے جائیں گے۔ فزیکل طور پر جو فلمیں دکھائی جائیں گی وہ تمام سیکشنوں اور بھارتی پینورما سے متعلق ہوں گی۔ گوا کے وزیر اعلیٰ پرمود ساونت نے ایک پریس کانفرنس میں اعلان کیاکہ او ٹی ٹی پلیٹ فارم پر میلے کی افتتاحی اور اختتامی تقریب پورے ملک کے ڈیلی گیٹوں تک پہنچے گی۔ انھوں نے مزید کہا کہ اس سال فزیکل شکل میں 119 فلمیں دکھائی جائیں گی جن میں سے 85 فلمیں پہلی مرتبہ دکھائی جائیں گی۔
آئی ایف ایف آئی کی افتتاحی تقریب کے مہمان خصوصی بھارتی فلم اداکارہ جناب سدیپ سنجیو ہوں گے، جو سدیپ کے نام جانے جاتے ہیں۔ اداکار ہونے کے ساتھ ساتھ سدیپ ڈائرکٹر، پروڈیوسر، اسکرین رائٹر، ٹیلی ویژن پریزنٹر اور گائک بھی ہیں۔ وہ عام طور پر کنڑ زبان کی فلموں میں کام کرتے ہیں لیکن انھیں تیلگو، ہندی اور تمل فلموں میں بھی دیکھا جاتا ہے۔
اطلاعات ونشریات کے مرکزی وزیر جناب پرکاش جاوڈیکر بھی افتتاحی تقریب کو عزت بخشیں گے جو کل پنجی، گوا کے ڈاکٹر شیاما پرساد مکھرجی انڈور اسٹیڈیم میں منعقد ہوگی۔
اس فلمی میلے میں افسانوی فلمی شخصیت، بھارت رتن ستیہ جیت رے کی 100 سالہ تقریب بھی ہوگی۔ اس میلے میں ’مہرالنساء‘ کا عالمی پریمیئر بھی ہوگا۔ اس فلم میں فرخ جعفر نے کام کیا ہے اور اس میں ایک خاتون کی تمام زندگی کے خواب کو دکھایا گیا ہے۔ میلے میں ڈنمارک کے فلم ساز تھومس ونٹربرگ کی فلم ’انادر راؤڈ‘ کا افتتاحی تقریب میں پریمیئر ہوگا۔ یہ فلم آسکر مقابلے کی ڈنمارک سے سرکاری طور پر بھیجی جانے والی فلم ہے۔ اور اس میں کینس کے بہترین اداکار کا ایوارڈ حاصل کرنے والے میڈ میکلسن نے کام کیا ہے۔ کیوشی کوروساوا کے تاریخی ڈرامے ’وائف آف اسپائی‘ کے ساتھ پانچویں بھارتی بین الاقوامی فلمی میلے کا اختتام ہوگا۔
اس سال بنگلہ دیش’توجہ والے ملک‘ کی حیثیت رکھتا ہے، اس لیے یہ سیکشن بھارت میں بنگلہ دیش کے ہائی کمشنر محمد عمران سے وابستہ ہوگا۔ بنگلہ دیش کی 10 فلمیں اس سیکشن میں دکھائی جائیں گی جن میں ’روپشا نودر بانکے ‘، اور ’’سنسیرلی یورس، ڈھاکہ‘بھی شامل ہوں گی۔
جناب ساونت نے بتایا ’’وزارت داخلہ کی ہدایات کے مطابق وبائی بیماری کے تمام پروٹوکولس کی پابندی کی جائے گی‘‘ کووڈ-19 کی وجہ سے یہ میلہ اس سال آن لائن ہوگا۔ جس میں ای ٹکٹنگ اور ای- شیڈولنگ بھی شامل ہوں گی۔ یہاں تک کہ اس سال’ پیکوک‘ بھی آن لائن ہوگا۔
آئی ایف ایف آئی کا فزیکل اور ورچوئل رجسٹریشن اس سال علاحدہ علاحدہ کیا جائے گا۔ دونوں فارمیٹ کے لیے فیس بھی الگ الگ ہے۔ جو افراد فزیکل اور او ٹی ٹی دونوں پلیٹ فارم میں دلچسپی رکھتے ہیں انھیں الگ الگ اندراج کراناہوگا۔
سائنس اور ٹیکنالوجی کی وزارت
ڈاکٹر شیکھر مانڈے، ڈی جی – سی ایس آئی آر نے جے اینڈ کے کا دورہ کیا اور سی ایس آئی آر کے لیوینڈر کا جائزہ لیا پلوامہ میں کھیتی
جناب منوج سنہا ، لیفٹیننٹ گورنر جموں و کشمیر اور ڈی جی – سی ایس آئی آر نے جموں و کشمیر میں سی ایس آئی آر کے ایس اینڈ ٹی اقدامات پر تبادلۂ خیال کیا
نئی دہلی،12 جولائی ،2021 / ڈاکٹر شیکھر سی مانڈے ، ڈائریکٹر جنرل سی ایس آئی آر اور سکریٹری ڈی ایس آئی آر - انڈین انسٹی ٹیوٹ آف انٹیگریٹیو میڈیسنس  برانچ لیب اور پلوامہ میں ادارے کے فیلڈ اسٹیشن کا دورہ کیا اور جاری سرگرمیوں کا جائزہ لیا۔ خواتین کے اپنی مدد آپ گروپوں اور لوینڈر زراعت سے وابستہ صنعت کاروں کے ساتھ بات چیت کرتے ہوئے ڈاکٹر شیکھر مانڈے نے اطمینان کا ظہار کیا کہ لیوینڈر کھیتی سے ان کی آمدنی اور روزگار کے موقعے پیدا کرنے میں خاطر خواہ اضافہ ہوا ہے۔ ڈاکٹر مانڈے نے کسانوں اور صنعت کاروں کو یقین دلایا کہ سائنسی اور تکنیکی مشورے سے نیز مدد سے فصل کو مزید توسیع دینے ، اس کی ڈبہ بندی کرنے ، ویلیو ایڈیشن اور مارکیٹنگ کرنے میں مدد فراہم ہوگی۔
ڈاکٹر ڈی سری نواسن ریڈی ، ڈائریکٹر سی ایس آئی آر – آئی آئی آئی ایم ، جموں نے پلوامہ کے فیلڈ اسٹیشن کی اہمیت کو اجاگر کرتے ہوئے بتایا کہ یہ اسٹیشن صنعتی زراعت خاص طور پر لیوینڈر کی زراعت کا مرکز رہا ہے جو مرکز کے زیر انتظام علاقے جموں و کشمیر میں کسانوں کی آمدنی اور خواتین کو بااختیار بنانے میں اہم رول ادا کرتا ہے۔ انہوں نے یہ بھی بتایا کہ سی ایس آئی آر – آئی آئی آئی ایم کا ارادہ ہے کہ وہ مختلف صنعتی فصلوں کو بڑے پیمانے پر توسیع دے تاکہ ویلیو ایڈیڈ مصنوعات اور دیگر خام سامان تیار کیا جاسکے۔
ڈاکٹر شاہد رسول نے جو پلوامہ میں بونیرا فارم کے سائنسداں انچارج ہیں بتایا کہ مختلف پروجیکٹوں ، مشن پروگراموں کے ذریعے ایک دیرپا طریقۂ کار کے بارے میں جانکاری دی جاتی ہے۔
ڈی جی ، سی ایس آئی آر اور سی ایس آئی آر – آئی آئی آئی ایم کے ڈائریکٹر نے جموں و کشمیر کے لیفٹیننٹ گورنر جناب منوج سنہا سے ملاقات کی اور جموں و کشمیر میں سی ایس آئی آر کی طرف سے لوینڈر کی زراعت کا آغاز کیے جانے اور دیگر زیادہ قدر والی نقد فصلوں کے بارے میں بتایا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –6473
(Visitor Counter : 164
زراعت اور کاشتکاروں کی فلاح و بہبود کی وزارت
زراعت اور کسانوں کی بہبودکی مرکزی وزارت نے فصل کے باقیات جلانے کے واقعات سے نمٹنے کے لئے بہت سے اقدامات اپنائے ہیں
اس سال اب تک فصل کے باقیات جلانے کے واقعات میں 2018 کی اسی مدت کےمقابلے 12 اعشاریہ صفر ایک فیصد کی کمی درج کی گئی
نئی دہلی،05نومبر/ زراعت اور کسانوں کی بہبود کی مرکزی وزارت نے فصل کے باقیاتجلانے کے واقعات سے نمٹنے کے لئے بہت سے اقدامات کئے ہیں۔ آئی سی اے آر کی کریمز لیبارٹری کے تازہ بلیٹن نمبر 34 مورخہ 4 نومبر کے مطابق جو  پر دستیاب ہے۔ اس سال اب تک فصل کے باقیات جلانے کے واقعات میں 2018 کی اسی مدت کےمقابلے 12 اعشاریہ صفر ایک فیصد کی کمی درج کی گئی۔ اترپردیش ، ہماچل پردیش اور پنجاب میں اس سال اب تک بالترتیب 48 اعشاریہ دو فیصد ، 11 اعشاریہ 7 فیصد اور 8 اعشاریہ 7 فیصد کی کمی ریکارڈ کی گئی۔
یکم اکتوبر 2019 اور 3 نومبر 2019 کے درمیان تینوں ریاستوں میں فصل کے باقیات جلانے کے کل 31402 واقعات کا پتہ چلا۔ پنجاب میں فصل کے باقیات جلانے کے 25366، ہریانہ میں 4414 اور اترپردیش میں 1622واقعات کا پتہ چلا۔
اس سے پہلے آس پاس کی ریاستوں میں فصل کی باقیات جلائے جانے کی وجہ سے دلی این سی آر خطے میں فضائی آلودگی سے متعلق 2017 میں وزیراعظم کے دفتر کی ہدایات کے مطابق ڈی اے آر ای کے سکریٹری کی نگرانی میں ایک اعلیٰ سطحی کمیٹی تشکیل دی گئی ہے۔ اس کمیٹی نے فصل کے باقیات کے مشینی بندوبست اپنانے کی شفارش کی ہے۔ان شفارشات کے مطابق زراعت اور کسانوں کی بہبود کی وزارت نے ایک اسکیم وضع کی ہے جسے 19-2018 کے بجٹ میں تسلیم کیا گیا تھا۔
حکومت ہند کی جانب سے 19-2018 سے 20-2019 کی مدت کے لئے کل 1151.80 کروڑ روپئے کی رقم سے پنجاب ، ہریانہ اور اترپردیش کی ریاستوں کے علاوہ دلی کے این سی پی میں فصل کی باقیات کے ان سیتو مینجمنٹ  کے لئے پرموشن آف ایگری کلچرل میکانائزیشن کے فروغ کے لئے سینٹرل اسکیم کا آغاز کیا گیا تھا تاکہ فضائی آلودگی سے نمٹا جا سکے اور پنجاب ،ہریانہ ،اتردیش اور دلی کے این سی ٹی میں فصل کے باقیات کے ان سیتو بندوبست کے لئے درکار مشینری کی قیمتوں میں سبسڈی دی جائے ۔ 500 کروڑ روپئے کی رقم کا استعمال کرتے ہوئے اس کے نفاذ کے ایک سال کے اندر ہندوستان کی شمال مغربی ریاستوں میں 8 لاکھ ہیکٹیئر زمین پر ہیپی سیڈرس ؍ زیرو ٹل ایج ٹیکنالوجی اپنائی گئی تھی ۔ اس اسکیم کے تحت لاگت کی 50 فیصد مالی امداد کسانوں کو فراہم کی تاکہ وہ انفرادی آنر شپ بنیاد پر فصل کے باقیات کے بندوبست کے لئے مشینوں کی خریداری کر سکیں۔ ان سیتو فصل کے باقیات کے بندوبست کے لئے مشینری کی کسٹم ہائیرنگ سینٹرس کے قیام کے لئے مالی امداد پروجیکٹ کی لاگت کا 80 فیصد ہے۔
19-2018 کے دوران پنجاب ، ہریانہ اور اتر پردیش کی سرکاروں کو بالترتیب 269.38کروڑ روپئے،137.84 کروڑ روپئے اور 148.60 کروڑ روپئے کی رقم جاری کی گئی ہےتاکہ کسانوں میں بیداری پیدا کرنے کے لئے رعایت پر کسانوں کے واسطے فصل کے باقیات کے بندوبست کے لئے مشینری کی تقسیم کی جا سکے۔ فصل کے باقیات کے بندوبست کیلئے مشینری کے کسٹم ہائیرنگ سینٹرس قائم کئے جا سکیں اور انفارمیشن ، تعلیم اور مواصلات کی سرگرمیاں انجام دی جا سکیں ۔
20-2019 کے دوران پنجاب ، ہریانہ اور اترپردیش کی سرکاروں کو اب تک بالترتیب 273.80 کرو ڑ روپئے اور 105 اعشاریہ 29 کروڑ روپئے کی رقم بھی جاری کی گئی ہے۔ اس مالی امداد کے ساتھ 29488 مشینیں حاصل کی گئی ہیں۔ ان میں سے 10379 مشینیں براہ راست کسانوں کو دی گئی ہیں اور 19109 مشینیں سی ایچ سی کو دی گئی ہیں۔
امور صارفین، خوراک اور عوامی تقسیم کی وزارت
گنے کی بہتراورمنفعت بخش قیمتیں
نئی دہلی ،یکم اگست : صارفین امور، خوراک اورسرکاری نظام تقسیم ، کے وزیرمملکت جناب سی آرچودھری نے کل لوک سبھا میں ایک تحریری جواب میں بتایاکہ محترم وزیراعظم نے 29جون ،2018کو اترپردیش ، مہاراشٹر، کرناٹک ، اتراکھنڈ اور پنجاب کی ریاستوں کے 140سے زائد گناکاشتکاروں کے گروپ سے ملاقات کرکے ان سے گفت وشنید کی تھی ۔ وزیراعظم نے اعلان کیاتھا کہ گنے کی واجب اورمنفعت بخش قیمتیں یعنی کااعلان کیاجائیگااوریہ ایف آرپی 18-2017کے ایف آرپی سے زیادہ ہوگی ۔ وزیراعظم نے کاشتکاروں کو گناکاشتکاروں کے بقایہ جات کی ادائیگی کے لئے حکومت کی جانب سے لئے گئے مختلف النوع فیصلوں سے بھی آگاہ کیاتھا۔
حکومت نے حال ہی میں 19-2018کے گناسیزن کے لئے گنے کی واجبی اورمنفعت بخش قیمتوں کا اعلان کیاہے جو 275روپے فی
کوئنٹل کے بقدر ہے اور 18-2017کے رواں چینی سیزن کے مقابلے میں 2.45فیصد زائد ہے ۔اس کے علاوہ حکومت کی جانب سے حال ہی میں مختلف اقدامات کے نتیجے میں گنے کی قیمتوں کے بقایہ جات ملک میں ایس اے پی کی بنیاد پر مئی 2018کے آخری ہفتے میں 23232 کروڑروپے تک پہنچ گئے تھے جو اب گھٹ کر 16600کروڑروپے کے بقدرہوگئے ہیں ۔
بھارتی چناؤ کمیشن
چھتیس گڑھ میں لوک سبھا چناؤ 2019 پہلے تین مرحلوں میں کرائے جائیں گے
نئی دہلی،08 اپریل۔چھتیس گڑھ میں عام انتخابات 2019 پہلے تین مرحلوں میں کرائے جائیں گے۔ چھتیس گڑھ میں 11 پارلیمانی نشستیں ہیں، جس میں چار پارلیمانی نشستیں شیڈول ٹرائبس کیلئے ایک شیڈول کاسٹ کیلئے اور چھ عام زمرے کے پارلیمانی حلقے ہیں۔ اس ریاست میں چناؤ 11، 18 اور 23 اپریل 2019 کو کرائے جائیں گے۔
|
|
مرحلہ
|
|
پولنگ کی تاریخ
|
|
پولنگ کا دن
|
|
پارلیمانی حلقوں کی تعداد
|
|
1
|
|
11اپریل
|
|
جمعرات
|
|
1
|
|
2
|
|
18 اپریل
|
|
جمعرات
|
|
3
|
|
3
|
|
23 اپریل
|
|
منگل
|
|
7
تازہ ترین اعداد وشمار کے مطابق چھتیس گڑھ میں لوک سبھا انتخًابات2019 کے رائے دہندگان کی تعداد 18999251 ہے، جس میں خواتین رائے دہندگان 49.91 فیصد ہیں، اس ریاست میں 99.99 فیصد رائے دہندگان کو الیکٹورل پکچر آئیڈنٹیٹی کارڈ  جاری کیے جاچکے ہیں۔ اس ریاست میں 23727 پولنگ اسٹیشن ہیں اور 18 سے 19 برس تک کی عمر کے 490636 رائے دہندگان پہلی بار ووٹ دیں گے جو اس ریاست کے کُل رائے دہندگان کے 2.58 فیصد کے بقدر ہیں۔
2014 کے لوک سبھا انتخابات میں چھتیس گڑھ میں رائے دہندگان کی تعداد 17664520 تھی جس میں 49.35 فیصد خواتین شامل تھیں اور پولنگ 69.39 فیصد ہوئی تھی۔
U. No. 1789
(Visitor Counter : 45
ماحولیات، جنگلات اور موسمیاتی تبدیلی کی وزارت
جنوبی افریقہ سے لائی گئی مادہ چیتا ‘‘دَکشا’’ کی کونو نیشنل پارک میں 9؍ مئی کو موت
جنوبی افریقہ سے لائی گئی مادہ چیتا دکشا کی 9 ؍ مئی 2023 کو کونو نیشنل پارک میں موت ہو گئی۔9؍ مئی 2023 کو صبح 10 بج کر 45 منٹ پر دکشاکو نگرانی ٹیم نے انتہائی زخمی حالت میں پایا تھا۔ جانوروں کے ڈاکٹروں نے اس کا علاج کیا، لیکن اسی دن 12 بجے دوپہر میں دکشا کی افسوسناک طور سے موت واقع ہو گئی۔
بظاہر یہ زخم مادہ چیتا دکشا کی کسی نر چینے کے ساتھ جنسی اختلاط یا اس کی کوشش میں نر چیتے کی جانب سے لگائے گئے لگتے ہیں۔ جنسی اختلاط کے دوران نر چیتے کی جانب سے اس طرح کے پرتشدد رویے کی بہت مثالیں ملتی ہیں۔ اس طرح کی صورتحال میں نگرانی ٹیم مداخلت نہیں کر سکتی ہے اور ایک طرح سے اس صورتحال میں درمیان میں آنا نا ممکن ہوتا ہے۔ مادہ چیتا دکشا کا پوسٹ مارٹم جانوروں کے ڈاکٹر طے شدہ طریقۂ کار کے مطابق کر رہے ہیں۔
وزیراعظم کا دفتر
وزیر اعظم نے جو بائیڈن کے لئے کووڈ-19 سے جلد صحت یاب ہونے کی تمنا کی
وزیر اعظم جناب نریندر مودی نے ریاستہائے متحدہ امریکہ کے صدر جناب جو بائیڈن کے لئے کووڈ-19 سے جلد صحت یابی کی تمنا کی ہے۔
وزیر اعظم نے ٹویٹ کیا:
’’ کووڈ -19 سے جلد صحت یابی کے لئے @POTUS @JoeBiden کو میری طرف سے نیک خواہشات ، اور ان کی اچھی صحت کے لئے دعائیں‘‘
وزارت خزانہ
انکم ٹیکس کے محکمہ نے ممبئی میں چھاپے ماری کی
نئی دہلی، 20 /مارچ 2021 ۔ انکم ٹیکس کے محکمہ نے ممبئی میں واقع ایک معروف بلڈر اور ڈیولپر گروپ کے معاملے میں 17 مارچ 2021 کو چھاپے ماری کی کارروائی انجام دی۔ موبائل آلات کی تجارت میں مصروف ڈیلروں کے معاملے میں بھی تلاشی مہم چلائی گئی۔ ان سبھی کارروائیوں میں ممبئی میں واقع 29 احاطوں پر چھاپے مارے گئے، جبکہ 14 احاطوں کو سروے کارروائی کے تحت کور کیا گیا۔
یہ ریئل اسٹیٹ گروپ ایک کمرشیل مال ڈیولپ کررہا ہے، جس میں خاص طور سے موبائل آلات کے کاروبار کے لئے 950 اکائیاں ہیں۔ ان میں سے تقریباً 905 کی فروخت 2017 سے اب تک کی گئی۔ تلاشی کے دوران احاطے میں پین ڈرائیو میں رکھے گئے ثبوت سے پتہ چلا کہ بلڈر گروپ نے 150 کروڑ روپئے کی رقم رسیدوں پر لی ہے جو معاہدے کی قدر سے اوپر اور زیادہ ہے۔ اس کا حساب ایسی اکائیوں کی فروخت کی اکاؤنٹ بک میں نہیں ہے۔ اس کے علاوہ ایک رہائشی اور کمرشیل پروجیکٹ سے متعلق پین ڈرائیو میں 70 کروڑ روپئے کی موصولگی کے شواہد پائے گئے ہیں۔ اس گروپ کے مختلف احاطوں سے 5.50 کروڑ روپئے ملے ہیں جنھیں ضبط کرلیا گیا ہے۔ بلڈر کے ذریعے ڈیجیٹل طریقے پر درج متعدد پروجیکٹوں میں دکانوں / فلیٹوں کی فروخت کے لئے پیسے کی رسیدیں ضبط کی گئی ہیں۔
موبائل ساز و سامان کے کاروبار میں مصروف ڈیلروں کے سلسلے میں متعدد فروخت کے ایسے ثبوت ملے ہیں جن کا ذکر اکاؤنٹ بکس میں نہیں ہے۔ یہ گروپ چین سے مال درآمد کرتا ہے اور ان سامانوں کو پورے بھارت میں مختلف پارٹیوں کو فروخت کرتا ہے۔ یہ درآمد چالان میں درج رقم سے کم کی ہے اور ادائیگی حوالہ چینلوں کے ذریعے کی جاتی ہے۔ بے حساب اسٹاک والے 13 خفیہ گودام بھی تلاش کئے گئے ہیں، جن میں اسٹاک تیار کیا جاتا ہے۔ اس کی کل قیمت کا اندازہ لگایا جارہا ہے۔
اس کے علاوہ مذکورہ ڈیلروں کے ذریعے جائیدادوں میں بے حساب سرمایہ کاری کے 40.5 کروڑ روپئے کے ثبوت ملتے ہیں۔ اس میں سے 21 کروڑ روپئے کی بے حساب سرمایہ کاری مذکورہ کمرشیل مال میں اکائیوں کی خرید سے متعلق ہے۔ ملازمین کے نام پر 4 غیراعلانیہ بینک کھاتوں کا بھی پتہ لگایا گیا ہے، جن کا استعمال گروپوں کے خوردہ فروخت کنندگان سے فروخت کی رقم وصول کرنے کے لئے کیا جاتا ہے۔ ان بینک کھاتوں میں کل جمع رقم 80 کروڑ روپئے ہے۔
اس چھاپے ماری سے پتہ چلا ہے کہ موبائل ساز و سامان میں ٹرینڈنگ کا پورا شعبہ کافی حد تک بے حساب کتاب کا ہے۔ خاص طور پر سامان جن سے ممبئی اور چنئی بندرگاہوں کے راستے درآمد کیا جاتا ہے۔ تلاشی سے پتہ چلا ہے کہ ڈیلر اپنی فروخت اور خرید کو بیحد کم کرکے بتاتے رہے ہیں۔ چینی ہم منصبوں کے ساتھ لین دین وی- چیٹ ایپ کے ذریعے سے ہوتا ہے۔ محکمہ نے فارنسک کا استعمال کرکے وی- چیٹ پیغامات کو ازسرنو حاصل کیا ہے۔ چینی درآمدات کی مقدار اور لاگت کے بارے میں معلومات اخذ کرنے کےلئے اطلاع کی توثیق اور ان کا ملان کیا جارہا ہے۔
اس کارروائی میں اب تک 5.89 کروڑ روپئے کی بے حساب نقدی ضبط کی جاچکی ہے۔ ابھی تک ہوئی تلاشی کے نتیجے میں تقریباً 270 کروڑ روپئے کی غیراعلانیہ آمدنی کا پتہ چلا ہے۔ ھآگے کی جانچ اور بے حساب اسٹاک کے ویلیوشن کا کام جاری ہے۔
نوجوانوں کے امور اور کھیل کود کی وزارت
انڈین اسپورٹس اتھارٹی نے ماسکو وُشو اسٹارس چیمپئن شپ کے ایوارڈ یافتگان کا اعزاز کیا
ماسکووُشو اسٹارش چیمپئن شپ کے میڈل فاتحین کو منگل کے روز انڈین اسپورٹس اتھارٹی میں ڈپٹی ڈائریکٹر جنرل محترمہ ایکتا ونشنوئی اور جناب شیو شرما نے اعزاز سے سرفراز کیا۔ خاتون کھلاڑیوں نے روس میں اس ماہ ہوئے مقابلے میں کل 17میڈل جیتے ہیں۔
یہ تمام خاتون کھلاڑی ایک سال تک ہندوستان میں منعقد کھیلو انڈیا خاتون لیگ میں شامل تھیں۔ خاتون کھلاڑیوں نے ماسکو میں سانڈا  اور تاوولو میں جونیئر، سب –جونیئر اور سینئر خاتون زمر میں 10گولڈ، 4سلور اور 3کانسے کے میڈل جیتے۔
نوجوانوں کے امور اور کھیل کود کے مرکزی وزیر جناب انوراگ سنگھ ٹھاکر نے اس سے پہلے ٹوئٹ کرکے ایتھلیٹوں کو مبارکباد دی اور کہا’’ یہ فخر کی بات ہے کہ ہماری لڑکیاں ہمارا سر فخر سے بلند کررہی ہیں اور ملک کو کھیلو انڈیا ویمن لیگ کا فائدہ مل رہا ہے۔ کھیلو انڈیا لیگ میں حصہ لینے والے کھلاڑی روس میں منعقد ماسکو وُشو اسٹارس چمپئن شپ میں 17میڈل کے پوڈیم پر ہیں۔‘‘ اس ٹوئٹ کو وزیر اعظم جناب نریندر مودی کے ایتھلیٹوں کے لئے مبارکباد کے پیغام کے ساتھ ری ٹوئٹ کیا گیا۔
خاتون کھلاڑیوں نے میڈل جیتنے کے لئے وُشو کے مرکز چین اور انڈونیشیا کے کھلاڑیوں کو شکست دی۔ ماسکو مقابلے کے لئے لڑکیوں، جس میں ایس اے آئی این سی آئی ایتھلیٹ شامل تھے، کی شراکت داری سرکاری خرچ پر منظور کی گئی تھی۔
قابل احترام وُشو ایتھلیٹ پوجا کادیان ،2018 کی ارجن ایوارڈ یافتہ، جو وُشو ٹیم کے کوچوں میں سے ایک ہیں، نے کہا، ’’پچھلے برسوں میں ، وُشو ایتھلیٹوں کو ماسکو اسٹارس چمپئن شپ میں حصہ لینے کے لئے ہر ایک کو 1.5لاکھ روپے کی ادائیگی کرنی پڑتی تھی۔ اس بار یہ مفت تھا، کیونکہ سرکا ر نے دورے کا انعقاد کیا تھا۔‘‘
وُشو عالمی چمپئن شپ گولڈ میڈل جیتنے والی پہلی خاتون پوجا نے کہا ’’ہم ان لڑکیوں میں سے اپنے ایشیائی کھیلوں کے ممکنہ کھلاڑیوں کا انتخاب کررہے ہیں۔ کھیلوانڈیا اسکیم بھی خواتین کی ترقی کے لئے بہت کچھ کررہی ہے اور میں زیادہ لڑکیوں کے حصہ لینے اور اعلیٰ ترین سطح پر کارکرردگی کا مظاہرہ کرنے کے لئے ضروری پلیٹ فارم حاصل کرنے کی اپیل کرتی ہوں۔‘‘
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 177.45 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 14.08 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،یکم مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,77,45,83,050
|
|
دستیاب خوراک
|
|
14,08,83,686
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 177.45کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 14.08کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم، رانی لکشمی بائی سینٹرل ایگریکلچرل یونیورسٹی کے کالج اور ایڈمنسٹریشن عمارتوں کا کل افتتاح کریں گے
نئی دہلی، 28/اگست 2020 ۔ وزیر اعظم جناب نریندر مودی کل ساڑھے بارہ بجے  ریموٹ ویڈیو کانفرنس کے ذریعے رانی لکشمی بائی سینٹرل ایگریکلچرل یونیورسٹی کے کالج اور ایڈمنسٹریشن  عمارتوں کا افتتاح کریں گے۔
آر ایل بی سینٹرل ایگریکلچر یونیورسٹی جھانسی میں واقع ہے اور یہ بندیل کھنڈ خطے کا ایک اہم ادارہ ہے۔
یونیورسٹی نے 2014-15 میں اپنا پہلا اکیڈمک سیشن شروع کیا تھا اور یہ زراعت، باغبانی اور جنگلاتی علوم میں گریجویٹ اور پوسٹ گریجویٹ کورسیز کراتی ہے۔
فی الحال یہ انڈین گراس لینڈ اینڈ فوڈر ریسرچ انسٹی ٹیوٹ ، جھانسی میں کام کررہی ہے، کیونکہ اس کی اصل عمارتوں کی تعمیر کا کام جاری تھا۔
وزیر اعظم جناب نریندر مودی تقریب کے دوران یونیورسٹی کے متعدد طلبہ کے ساتھ تبادلہ خیال بھی کریں گے۔